da en da nl ca da da de es da da da da da da da da da da da da da da es da da da da da da da da da de da da da da da da da da da da da da da nl da en da da es nl da
Ishøj kan gøre flest ledige klar til et hungrende arbejdsmarked | Ishøj Kommune
9.8.2022 09:31:11 CEST | Ishøj Kommune
”Danmark skriger på arbejdskraft og netop her har Ishøj Kommune det største potentiale som frikommune på beskæftigelsesområdet. Hvis vi virkelig vil flytte noget, er Ishøj det oplagte valg.”
Sådan lyder det fra Ishøjs borgmester, Merete Amdisen (A), som er blandt de af landets kommuner, der har sendt en ansøgning til regeringen om at få status som frikommune på beskæftigelsesområdet.
Kun fire kommuner får muligheden. Ifølge Merete Amdisen taler meget for, at Ishøj Kommune bliver en af dem.
”Vi er helt klart den kommune med det største potentiale for at gøre ledige klar til et arbejdsmarked, som lige nu hungrer efter arbejdskraft. Vi har helt særlige udfordringer, som vi kan vende til en styrke, hvis vi bliver sat fri til at gøre noget helt nyt i forhold til jobskabelse og uddannelse,” siger Merete Amdisen.
Som frikommune vil Ishøj Kommune blive sat fri for statslig regulering og kan i stedet udfolde sig mere frit i forhold til lokale behov. Fx fjerne regler og bureaukrati, nedbryde vante arbejdsgange, gøre anderledes brug af de offentlige ressourcer og skabe helt nye løsninger skræddersyet til kommunens særlige borgersammensætning.
”Vi er klar til at bane vejen for nytænkning med helt nybygget jobcenter og politiske ambitioner på beskæftigelsesområdet,” slår Merete Amdisen fast.
Nybygget jobcenter klar til øget frihed
Fra januar 2022 hjemtog Ishøj Kommune sit jobcenter fra det forpligtende samarbejde med Vallensbæk Kommune. Derfor er timingen for et frikommuneforsøg på beskæftigelsesområdet perfekt for Ishøj Kommune, fortæller formanden for Erhvervs- og Beskæftigelsesudvalget, Rasmus Ørvad Boné (C).
”Med et helt nybygget jobcenter har vi prioriteret ressourcer til beskæftigelsesområdet. Vores dygtige medarbejdere er optaget af at gøre tingene på nye måder og tænke nyt og anderledes. De opbygger nye interne arbejdsgange og tænker ud af boksen. Derudover har vi samlet erhvervsområdet og beskæftigelsesområdet tæt under samme udvalg og ledelse for at sikre optimalt samspil mellem vores lokale erhvervsliv og jobcenteret,” siger Rasmus Ørvad Boné og tilføjer:
”Vi har et momentum lige nu, hvor en status som frikommune på området vil være kærkomment og give vores passionerede medarbejdere endnu mere vind under vingerne i arbejdet med at gøre flest mulige ledige klar til beskæftigelse.”
Fristen for ansøgningen om at blive frikommune på beskæftigelsesområdet var mandag den 8. august og Ishøj Kommune afventer nu svar.
Merete Amdisen (A)Borgmester i Ishøj Kommune
Tlf:29 43 30 12mem@ishoj.dk
Rasmus Ørvad Boné (C)Formand for Erhvervs- og BeskæftigelsesudvalgetIshøj Kommune
Tlf:30 72 33 11rasmb@ishoj.dk
Information om Ishøj Kommune
Ishøj Store Torv 20
43 57 75 75http://www.ishoj.dk
Følg pressemeddelelser fra Ishøj Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Ishøj Kommune
Troels Gustavsen giver koncert i Ishøj5.10.2022 21:41:29 CEST | Pressemeddelelse
I efteråret besøger Troels Gustavsen nogle af landets spillesteder med nærværende og stemningsfulde koncerter. Der er højt til loftet, og sangene leveres akustisk. Du kan være med den 14. oktober kl. 20 i Kulturium Musikteater i Ishøj
Ishøj har formandskabet i nyt samarbejde på sundhedsområdet29.9.2022 08:29:29 CEST | Pressemeddelelse
Borgmester Merete Amdisen deler sammen med regionsrådsformand Lars Gaardhøj formandskabet i ny sundhedsklynge, som skal sikre bedre sammenhæng for patienter i sundhedsvæsenet
Fem partier står bag budgettet i Ishøj26.9.2022 18:51:40 CEST | Pressemeddelelse
Et stort flertal i Ishøj Byråd er nu blevet enig om, hvordan kommunens pengene skal bruges i det kommende år
Sang, højtlæsning og fællesspisning for familier22.9.2022 15:40:48 CEST | Pressemeddelelse
Tirsdag den 4. oktober kl. 17 inviterer Kulturium Bibliotek og Ishøj Kulturskole familier med børn i indskolingen til en aften med læsning, sang og spisning
Mike Tramp er på turné og giver koncert i Ishøj22.9.2022 15:13:14 CEST | Pressemeddelelse
Kulturium Musikteater i Ishøj danner rammen om en god kulturoplevelse, en fed fest, en masse god musik – alt sammen fredag den 30. september, hvor Mike Tramp fyrer den af med sit band fra kl. 20
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022